Det er ikke for sjov, når man siger til børn, at de ikke må lege med tændstikker. Det er en episode i Arden mandag eftermiddag et klart bevis på. To drenge på 13 år og en tredje på 12 år legede mandag eftermiddag med tændstikker og benzin i et udhus i Arden. Legen kom ud af kontrol, og der gik ild i udhuset, som nedbrændte totalt. De tre ungersvende blev efterfølgende afhørt af politiet og de sociale myndigheder blev underrettet om episoden. Ingen personer kom til skade ved branden.

Referat:
Tre drenges leg med tændstikker og benzin førte mandag eftermiddag til et nedbrændt udhus i Arden.